Premiul Oscar pentru cel mai bun regizor
După ce Forman a părăsit Cehoslovacia, două dintre filmele sale, "Zbor deasupra unui cuib de cuci" și "Amadeus", i-au adus un renume deosebit, făcându-l să obțină Premiul Oscar pentru cel mai bun regizor. "Zbor deasupra unui cuib de cuci" a fost al doilea film care a obținut toate cele cinci premii Oscar majore (cel mai bun film, actor în rol principal, actriță în rol principal, regizor și scenariu) după "S-a întâmplat într-o noapte" (1934), eveniment ce s-a mai repetat abia în 1991 de "Tăcerea mieilor". Forman a fost, de asemenea, nominalizat pentru Premiul Oscar pentru cel mai bun regizor pentru "Scandalul Larry Flynt". El a mai obținut premii decernate de organizatorii festivalurilor de film Globul de Aur, Festivalul de Film de la Cannes, Berlinale, BAFTA, Cesar, David di Donatello, Academia Europeană de Film și Leul Ceh.